b'\n_START_ARTICLE_\nBatas Tydings\xe2\x80\x93McDuffie\n_START_PARAGRAPH_\nAng Batas Tydings\xe2\x80\x93McDuffie (opisyal na pangalan: Batas sa Kalayaan ng Pilipinas; Pampublikong Batas Blg. 73-127) na inaprubahan noong Ika-24 ng Marso taong 1934 ay isang pederal na batas ng Estados Unidos na nagkaloob ng nagsasariling pamahalaan ng Pilipinas at ng kalayaan nito (mula sa Estados Unidos) pagkatapos ng sampung taon._NEWLINE_Noong 1934, pinamunuan ng Pilipinong politikong si Manuel L. Quezon ang "misyong pang-kalayaan ng Pilipinas" sa Washington, D.C. na nagtagumpay sa pagpapatibay ng Kongreso sa batas na ito.Kabilang sa mga probisyong tinutulan ng misyong pangkalayaan ni Manuel L. Quezon ang pananatili ng base militar sa Pilipinas;ang walang katiyakang kapangyarihang taglay ng High Commissioner na itatalaga sa Pilipinas; at ang limitasyon kaugnay sa pagpasok ng mga Pilipino sa U.S.A..\n_START_SECTION_\nKasaysayan\n_START_PARAGRAPH_\nNagpunta si Manuel L. Quezon sa Washington DC nang hindi maaprubahan ang Batas Hare\xe2\x80\x93Hawes\xe2\x80\x93Cutting. Nahikayat niyang bumuo muli ang Kongreso ng Amerika ng isang batas para sa kalayaan ng Pilipinas. Ito ay ang Batas Tydings\xe2\x80\x93McDuffie na sinulat nina Senador Millard Tydings at Congressman John McDuffie. Noong 24 Marso 1934, nilagdaan ni Pangulong Franklin Roosevelt ang batas na ito. Pinagtibay ito ng Lehislatura ng Pilipinas noong 1 Mayo 1934.\n_START_SECTION_\nPaghahanda ng Konstitusyon\n_START_PARAGRAPH_\nIsa sa mga itinadhana ng Batas Tydings\xe2\x80\x93McDuffie ay ang pagkakaroon ng isang konstitusyon para sa Komonwelt. Nagkaroon ng halalan para pumili ng mga delegadong susulat nito. Sinimulan ng kumbensiyon noong 30 Hulyo 1943 at si Claro M. Recto, isang kilalang iskolar, abogado at manunulat, ang nahalal na pangulo nito._NEWLINE_Hangad ng mga delegado na magsama ng mga probisyong pabor na pabor sa damdaming Pilipino ngunit di nila ito magawa. May mga kondisyong ibinigay ang Amerikano. Isa na rito ang pagtatamasa ng Amerikano ng karapatang sibil na nararapat lamang sana sa mga Pilipino. Isa pa ring kondisyon ay ang patuloy na pagkontrol ng EU sa pakikipag-ugnayang panlabas at usaping pananalapi._NEWLINE_Pinagtibay ng mga mamamayan ang Konstitusyon noong 14 Mayo 1935. Noong 16 Hunyo 1935, nahalal na pangulo si Manuel L. Quezon at si Sergio Osme\xc3\xb1a naman ang Pangalawang Pangulo.'